

**REPUBLIKA HRVATSKA**

**VUKOVARSKO-SRIJEMSKA ŽUPANIJA - prijedlog**

**GRAD ILOK**

**GRADSKO VIJEĆE**

# KLASA: 024-05/25-02/3

# URBROJ: 2196-02-02-25-1

Ilok, \_\_. rujna 2025. godine

Na temelju članka 4. stavka 3. Pravilnika o stambenom zbrinjavanju osoba određenih struka i zanimanja za čijim radom postoji posebno iskazana potreba na području grada Iloka („Službeni glasnik“ Grada Iloka br. 4/22) i članka 28. Statura Grada Iloka ("Službeni vjesnik" Vukovarsko-srijemske županije br. 11/13, 4/18, 9/19, 4/20, „Službeni glasnik Grada Iloka“ 2/21, 8/21, 3/25), Gradsko vijeće Grada Iloka na 2. sjednici održanoj dana \_\_\_\_ rujna 2025. godine, donosi

**ODLUKA**

**o imenovanju Povjerenstva za donošenje odluka o odabiru korisnika kadrovskih stambenih jedinica na području grada Iloka**

**Članak**

Imenuje se Povjerenstvo za donošenje odluka o odabiru korisnika kadrovskih stambenih jedinica na području grada Iloka (u daljnjem tekstu: Povjerenstvo) u slijedećem sastavu:

1. \_\_\_\_\_\_\_\_\_\_\_\_\_\_\_\_\_\_\_, predsjednik
2. \_\_\_\_\_\_\_\_\_\_\_\_\_\_\_\_\_, član
3. \_\_\_\_\_\_\_\_\_\_\_\_\_\_\_\_\_, član

**Članak 2.**

Povjerenstvo ima tajnika. Imenuje se tajnik Povjerenstva: \_\_\_\_\_\_\_\_\_\_\_\_\_\_\_\_\_\_\_\_\_\_\_

**Članak 3.**

Povjerenstvo provodi postupak ocjene prijava za stambeno zbrinjavanje kadrova i donosi odluke o odabiru korisnika kadrovskih stambenih jedinica te postupa sukladno odredbama Pravilnika o stambenom zbrinjavanju osoba određenih struka i zanimanja za čijim radom postoji posebno iskazana potreba na području grada Iloka.

**Članak 4.**

Na temelju odluke Povjerenstva o odabiru korisnika iz prethodnog stavka, Grad Ilok će podnijeti Središnjem državnom uredu zahtjev iz članka 2. stavka 3. gore navedenog Pravilnika radi sklapanja sporazuma i ugovora o najmu iz članka 2. stavka 4. i 5. Pravilnika.

Ukoliko Grad Ilok ima na raspolaganju stambenu jedinicu za stambeno zbrinjavanje kadra, tada će sa kadrom kojeg odabere Povjerenstvo, sklopiti ugovor o najmu pod uvjetima iz Pravilnika.

**Članak 5.**

Ova Odluka stupa na snagu osmog dana od dana objave u „Službenom glasniku“ Grada Iloka.

Donošenjem ove Odluke prestaje važiti Odluka o imenovanju Povjerenstva za donošenje odluka o odabiru korisnika kadrovskih stambenih jedinica na području grada Iloka KLASA: 024-01/22-02/7, URBROJ: 2196/02-02-22-2 od 21. srpnja 2022. godine („Službeni glasnik“ Grada Iloka 7/22).

Predsjednik Gradskog vijeća

Darko Dobošević, mag.educ.math.et.inf.

Dostaviti:

* Imenovani
* Razriješeni
* Jedinstveni upravni odjel
* pismohrana

**Obrazloženje**

U Pravilniku o stambenom zbrinjavanju osoba određenih struka i zanimanja za čijim radom postoji posebno iskazana potreba na području grada Iloka je navedeno:

**Čl 4.**

„Povjerenstvo osniva i imenuje Gradsko vijeće Grada Iloka. Povjerenstvo čine predsjednik Povjerenstva i dva (2) člana Povjerenstva, te ima tajnika.“

Dosadašnji članovi Povjerenstva bili su:

1. Renata Banožić, predsjednik
2. Željko Prskalo, član
3. Ivan Vrljić, član

S obzirom na novi saziv Gradskog vijeća Grada Iloka te prestanak mandata pojedinih vijećnika potrebno je utvrditi prijedlog za imenovanje novih članova Povjerenstva.

S obzirom na 2 podnesene zamolbe za stavljanje mandata u mirovanje vijećnika u sadašnjem sazivu (vijećnika Ivana Vrljića te vijećnika Pere Ćorića) i podnesene Obavijesti o mirovanju mandata zbog obavljanja nespojive dužnosti (vijećnice Dubravke Tomšik) i obzirom da su sva tri vijećnika članovi Odbora za izbor i imenovanja, Odbor za izbor i imenovanja nije mogao održati sastanak prije sjednice kako bi utvrdio prijedlog za imenovanje novih članova Povjerenstva za donošenje odluka o odabiru korisnika kadrovskih stambenih jedinica na području grada Iloka, dok se na sjednici ne verificiraju mandati njihovih zamjena, a nakon čega će se Odbor povući i utvrditi prijedlog.